کارلۆس سۆلێر
کارلۆس سۆلەر باراگان (لەدایکبووی ٢ی کانوونی دووەمی ١٩٩٧) یاریزانێکی تۆپی پێی پیشەگەری ئیسپانییە کە وەک یاریزانێکی ناوەندیی یاریگا یان باڵی ڕاست یاری دەکات لە خولی لالالیگا بۆ یانەی ڤالێنسیا و ھەڵبژاردەی تۆپی پێی ئیسپانیا.

سۆلەر تەواوی کاروانی پیشەگەری لە ڤالێنسیا بەسەر بردووە، زیاتر لە ٢٠٠ یاری ئەنجامداوە و لە ساڵی ٢٠١٩دا جامی کۆپا دێل ڕەی (جامی شای ئیسپانیا)ی بردەوە.

کاروانی یانە 
لە ڤالێنسیا لەدایکبووە، سۆلەر بۆ یەکەم جار لە تەمەنی چوار ساڵیدا لە کاتی یارییەکانی بۆنێپۆس ئاشنای تۆپی پێ بوو کە لە تەواو بوونی نیوەی یەکەمدا شوتی لە تۆپەکە دەدا، لە یاری تیمی براکەی، بەھۆی ھێزەکەیەوە، یانەکە دەیویست؛ لە سەرەتادا زۆر شەرمن بوو و تەنھا کاتێک کە باپیرەی یاری گەیم بۆی (یاری منداڵان)ی پێ دا ئەو کات بەشداریکرد چوار ساڵ دواتر لە ساڵی ٢٠٠٥ چووە یانەی لاوانی ڤالێنسیا، سەرەتا وەک ھێرشبەرێکی سەرکەوتوو، بەڵام دواتر گەڕێندرایەوە بۆ یاریزانێکی ناوەندی ھێرشبەر و یاریزانێکی ناوەڕاست.

سۆڵەر یەکەمین یاری خۆی لەگەڵ تیمی دووەم ئەنجامدا لە ٣ی ئایاری ٢٠١٥، لە شێوەی سەرەکی یاری کرد لە دۆڕاندنیان لە دەرەوەی یاریگای خۆیان ١–٠ لە خولی پلە دووەکانی ئیسپانیا بەرامبەر کۆرنێلا لە ١٣ی کانوونی یەکەمدا یەکەم گۆڵی خۆی تۆمارکرد، دووەم گۆڵی تیپەکەی بوو لە یارییەکدا کە ٢–٢ بەرامبەر بوون لەگەڵ بادالۆنە. لە ١٢ی ئازاری دواتردا گرێبەستەکەی نوێکردەوە بۆ دوو ساڵی تر لەگەڵ بژاردەی زیاتر، و یەدەگ بوو لە پێکھاتەی یەکەم لە بردنەوەیان لە یاریگای خۆیان ٢–١ بەرامبەر ئەتلەتیک بلباو لە خولی ئەورووپای ئەو وەرزە.

لە ١٠ی کانوونی یەکەمی ٢٠١٦، سۆلەر یەکەم یاری خۆی لە پێکھاتەی یەکەم و لالالیگا ئەنجامدا کە بە یەدەگ لە جێگەی ماریۆ سوارێز ھاتە یاریگا لە دۆڕاندنیان بەرامبەر ڕیاڵ سۆسیداد لە یاریگای ئانوێتا. لە ٢١ی کانوونی دووەمی دواترا یەکەم گۆڵی تۆمارکرد، گۆڵی یەکەم لە بردنەوەی ٢–١ ڤالێنسیا بەرامبەر ڤیاڕیل ئێف لە ستادیۆ دێ لەی سێرامیکادا تۆمارکرد. لە ٤ی شوبات بە کارتی سوور دەرکرا لە دۆڕاندنیان ٤–٠ بەرامبەر ئێد ئایبار لە یاریگای مێستایا بەھۆی شەڕ لەگەڵ یاریزان گۆنزالۆ ئێسکالانتێ لە کاتی لێدانی گۆشە، کە بووە ھۆی لێدانی سزا.

لە کانوونی دووەمی ٢٠١٨، سۆلەر سێیەم گرێبەستی نوێی لەگەڵ ڤالێنسیا واژوو کرد لەماوەی ساڵێکدا، کە وای کرد تا ساڵی ٢٠٢١ لەگەڵ یانەکە گرێبەستی ھەبێت و بڕی پارەی ھەڵوەشاندنەوەی گرێبەستەکەی بریتی بوو لە ٨٠ ملیۆن یۆرۆ. لە وەرزی ٢٠١٨–١٩دا، بەشداری ٥١ یاری کرد، لەوانە ١٣ یاری لە وەرزی یەکەمی ئەورووپادا بۆ یاریزانەکە لە ھەردوو خولی پاڵەوانەکانی ئەورووپا و خولی ئەوروپادا؛ لە قۆناغی کۆمەڵەکان گۆڵی تۆمار کرد لە بردنەوەکان بەرامبەر بردنەوەی یانەی سویسری یۆنگ بۆیس و مانچێستەر یونایتد. ئەو حەوت یاری لە جامی کۆپا دێل ڕای وەرزەکە ئەنجامدا کاتێک ڤالێنسیا یەکەم خەڵاتی بردەوە لە ماوەی ١١ ساڵدا، و یارمەتی براوەی ڕۆدریگۆ دا لە بردنەوەی کۆتایی ٢١ بەسەر بەرشەلۆنە لە ٢٥ی ئایاری ٢٠١٩.

لە ١٧ی کانوونی یەکەمی ٢٠١٩، سۆلەر گرێبەستەکەی بۆ ماوەی چوار ساڵ درێژکردەوە، کە تا ساڵی ٢٠٢٣ لە یانەکە دەمایەوە، لەگەڵ دەستەواژەی ھەڵوەشاندنەوەی گرێبەستەکەی بە ١٥٠ ملیۆن یۆرۆ. لە ٨ی تشرینی دووەمی ساڵی دواتردا، یەکەم ھاتریکی لە کاروانی پیشەگەرییدا تۆمارکرد لە بردنەوەی ٤–١ ی خولدا بەرامبەر ڕیاڵ مەدرید، کە ھەر سێ گۆڵەکە لە ڕێی لێدانی سزاوە بوو؛ تەنھا دوو یاریزانی تری لالالیگا پێشتر ئەم جۆرە سێ گۆڵیان تۆمارکردبوو. ئەو کۆتایی بە ساڵی ٢٠٢٠–٢١ ھێنا وەک باشترین گۆڵکاری ڤالێنسیا بە ١٢ گۆڵ، کە ١١ دانەیان لە خولدا بوو و ھەروەھا حەوتیان لە ڕێگەی لێدانی سزا.

لە ساڵی ٢٠٢١، سۆلەر دیسان بوو بە باشترین گۆڵکاری ڤالێنسیا بە ١١ گۆڵ، بە ھاوبەشی لەگەڵ گۆنسالۆ گێدس. لە جامدا، شەش یاری ئەنجامدا و گۆڵی یەکەمی تۆمارکرد لە بردنەوەی ٢–١ بەرامەبر کارتاجینا لە قۆناغی ٣٢دا لە ٥ی کانوونی دووەم؛ بەشداری تەواوی ١٢٠ خولەکەکەی کرد لە یاری کۆتاییدا بەرامبەر ڕیاڵ بیتس و یەکەم لێدانی یەکلاکەرەوەی گۆڵ کرد و بەڵام تیمەکەی دۆڕا.

کاروانی نێودەوڵەتی 
سۆلەر بەشێک بوو لە تیمی ئۆڵۆمپی ئیسپانی کە بەشداری کرد لە پاڵەوانێتییە دواخراوەکەدا لە ساڵی ٢٠٢٠ لە ژاپۆن، کە مەدالیای زیویان بەدەست ھێنا. دواتر لە ئابی ٢٠٢١، بانگھێشت کرا بۆ تیمی یەکەم بۆ یارییەکانی دژی سوید، جۆرجیا و کۆسۆڤۆ. لە ٢ی ئەیلوول یەکەمین یاری خۆی ئەنجامدا بەرامبەر سویدییەکان، دوای چوار خولەک گۆڵی تۆمار کرد لە دۆڕاندنی ٢–١ دا، و دوای سێ ڕۆژ جارێکی تر گۆڵێکی تۆمارکرد لە بردنەوەی ٤–٠ بەرامبەر جۆرجیا لە بەداھۆز.

ژیانی کەسی 
سۆلەر خوێندنی بڕوانامەی ڕۆژنامەنووسی وەرزشی دەستپێکرد، دواتر تەواوی نەکرد، وەک منداڵێک بە بەردەوامی سەیری یارییەکانی پریمەرلیگی کردووە لە کەناڵ+ و زمانی ئینگلیزی فێر ببوو.

ئاماری کاروانی وەرزشی

یانە

نێودەوڵەتی

خەڵاتەکان 
ڤالێنسیا
 جامی شا: ٢٠١٨

ئیسپانیا خوار ٢١ ساڵان
 پاڵەوانێتی ئەورووپا بۆ خوار تەمەن ٢١ ساڵ: ٢٠١٩؛ دووەم بوون: ٢٠١٧

ئیسپانیا خوار ٢٣ ساڵان
 مەدالیای زیوینی ئۆڵۆمپیادی ھاوین: ٢٠٢٠

سەرچاوەکان 

مێدالیاوەرگرانی ئۆلۆمپیای ھاوینەی ٢٠٢٠
مێدالیاوەرگرانی زێوی ئۆڵمپیکی ئیسپانی
مێدالیاوەرگرانی ئۆڵمپیک لە تۆپی پێ
یاریزانانی ھەڵبژاردەی تۆپی پێی ئیسپانیا
یاریزانانی لا لیگا
یاریزانانی ھێڵی ناوەندی تۆپی پێ
یاریزانانی تۆپی پێی ئیسپانی
زیندووان
لەدایکبووانی ١٩٩٧
یاریزانانی تۆپی پێی دوور لە وڵات لە فەڕەنسا
یاریزانانی یانەی پاریس سان جێرمان
یاریزانانی تۆپی پێی دوور لە وڵاتی ئیسپانی